Die besigheids mense en beleggers wie in 2014 / 2015 ingeklim het om oornag baie geld te maak, het nie hiervoor kans gesien nie. Hulle was nie bereid om vir nog 'n jaar (derde jaar) enorme bedrae aan voer te spandeer nie. Die verswakte ekonomie het hul eie besighede begin beinvloed, en daar was nie ekstra geld om ook nog in 'n boerdery te spandeer nie. Die val van die Rand was 'n groot knou vir die buitelandse vennote en beleggers, wat beteken die somme lyk nou anders. Die bogenoemde artikel was net die laaste strooi vir hierdie mense, wie in die wild bedryf was om oornag geld te maak. Hulle glo die valse waarhede en informasie van die artikel. Hulle is uit!
Hoe word daar gesê in die besigheids wêreld - Gebruik 'n slegte geleentheid om dit om te draai in 'n goeie geleentheid.
Die valse inligting oor die teel en jag van kleur variante, wat uit die jagters kampe in Suid Afrika versprei word, gaan al aan vir 'n hele klompie jare. Ek persoonlik het gedink hierdie is die gulde geleentheid om die waarheid te vertel, aangesien hierdie artikel wêreld wyd versprei was, en sodoende kon baie mense op 'n baie maklike manier bereik word met die waarheid. Ek het in groot afwagting gesit en wag vir die wild bedryf om iets te sê, en die geleentheid te gebruik om mense in te lig oor die herkoms, teel en jag van kleur variante. Op 10 Februarie 2017 stuur WRSA 'n epos uit waarin daar gesê word dat hulle kennis dra van die artikel, en dat hulle daaraan werk. Dit was die laaste wat ons daarvan gehoor het uit die offisiële kamp van die wild bedryf. WRSA het nooit verder ge-antwoord op die artikel nie. Hoeveel van WRSA se lede teel met kleur variante. Sommige WRSA lede teel net met kleur variante.
Ek het toe later gehoor dat WRSA nie in 'n modder gooiery betrokke wil raak nie. Dit was en is nie nodig nie. Al wat hulle moes (en nogsteeds moet) doen, is om herhalend 'n artikel te skryf wat die jag wêreld sal bereik, met inligting en feite oor waar kleur variante vandaan kom, die teel van kleur variante, en die jag van kleur variante. Gee die jagters die ware inligting, sodat hulle ingelig is en self kan besluit. Meerderheid van die valse inligting word deur baie van die outfitters en professionele jagters wie lede is van PHASA, versprei. WRSA en PHASA het tog 'n werk verhouding. WRSA kan die inligting stuk opstel, en PHASA kan dit aan al hul lede versprei. Dit is so maklik vir PHASA as om een keer "send" te druk, en elkeen van hul lede het die epos met inligting, fotos ens.
Hierdie was die idiale geleentheid om die waarheid uit te kry, en die toekomstige jag van kleur variante te bemark. Presies die teenoorgestelde het gebeur as gevolg van die stilte oor die onderwerp vanuit die Suid Afrikaanse wild bedryf. Die besigheids mense en beleggers het geskrik, wat tot groot skaalse ontrekking gelei het. Volgens die artikel is daar geen inkomste te maak uit die teel van kleur variante nie. Hulle het gevoel dat hulle geld in 'n put gooi, wat hulle nooit sal kan terug maak nie. Meskien sou dit nie gebeur het as die waarheid van die kleur variante, en die toekoms van kleur variante aan hulle gegee was nie. Die stilte was vir baie mense 'n erkenning van die artikel deur die wild bedryf.
Nou dat ons in 2017 is, wat die derde jaar van droogte is, en al die ander faktore en omstandighede wat 'n invloed speel op die wild bedryf en pryse van wild - hoe voel ek nou oor geen reserwe veilings? Ek het nog nooit daarvan gehou nie, en die idiaal sal wees dat ons terug gaan na veilings met reserwes, soos wat dit gedoen was van die begin van die wild bedryf tot 5 jaar gelede. Almal in die wild bedryf het 'n verantwoordelikheid, eerstens teenoor die wild bedryf as 'n geheel, en tweedens teenoor die ander mense betrokke in die wild bedryf. Ons moet na die bedryf kyk, en ons moet beslis na mekaar kyk. Dit beteken ons moet doen wat die beste is vir die wild bedryf en ander in die bedryf.
Die probleem is nie vir my Wildswinkel nie, as gevolg van die tipe veilings, kwaliteit wild, verkopers, en kopers wat die veilings het nie. Die probleem is die ander 999 kleiner veilings wat ook geen reserwe veilings hou, om te probeer om kopers te lok. Hoe, weet ek nie, want hierdie veilings word nie geadverteer nie. Meeste van die tyd weet niemand van die veiling nie, tot die dag voor die veiling (wanneer jy 'n sms kry), of dievolgende week wanneer 'n koper 'n bok soek vir 'n belaglike lae prys, omdat dit is wat so 'n bok voor verkoop het op hierdie of daai veiling. Dan begin jy soek vir 'n foto van die bok wat vir die belaglike lae prys verkoop het, maar niemand weet hoe die bok gelyk het nie, daar is geen webwerf, katalogis, epos of niks van die wild nie. Wanneer jy die veiling mense bel om meer uit te vind, het hulle nie 'n foto nie, maar sê dan vir jou dat hulle het 'n sms of epos uitgestuur om te sê hulle het x hoeveelheid van daardie spesie of variant op die veiling. Dan gaan soek jy die epos, en sien dat daar is 'n getalle lys met geen beskrywings, ouderdomme, fotos, inligting of enige iets nie. Hoe wil hierdie 999 veilings kopers trek? Die wild is onder gemiddelde gemors wild wat nie gespesifiseer word as jag wild nie, niemand weet wie die verkopers is nie, baie manlike diere is skaars gespeen, en daar is 'n handjie vol kopers by die veiling gewees. Nee wag, nie kopers nie, maar wel "bargain hunters". Op baie van hierdie veilings is daar dubbel (of meer) lotte as wat daar kopers is. Twee of drie jaar gelede was hierdie veilings net wildvangers, en dink hulle kan so groot word soos Mpatamacha as hulle veilings hou, of hulle was (en is nogsteeds) boere wie baie min mense van weet.
Die beste vir die wild boere en die hele wild bedryf, sal wees as hierdie 999 veilings hul deure toemaak. Ongelukkig dink hulle net aan hulself en gaan hulle voort met die veilings. Dit is hierdie soort veilings wie nie geen reserwe veilings mag hou nie. Hulle het nie die werk gedoen, geadverteer, die regte verkopers gekry, en nie die regte kwaliteit wild gekry, om kopers te lok nie. Hoe kan 30 kopers van 'n 100 lotte swak wild die mark waarde bepaal van 'n spesie of variant?
Indien wild teen 'n sekere prys binne 'n week of twee verkoop, is die prys reg en daar is kopers teen daardie prys. Dit beteken dat daardie prys is 'n aanvaarbare mark verwante prys. Nou hoekom verkoop die boere die wild teen minder as die aanvaarbare pryse?
In die verlede toe die wild se pryse beter was, het meerderheid agente 3% tot 5% kommissie gevra. Deesdae sien ek dat baie agente vra tussen 7% en 10% kommissie. Nou dat hulle inkomste kleiner is, probeer hulle die verskil opmaak op maniere wat nie in jou as koper of verkoper se beste belang is nie. Baie wild word deur agente aangebied teen baie minder as die mark verwante pryse, net om 'n vinnige koper en kommissie te kry. Dit beinvloed nie net die verkoper nie, maar ook die wild se mark pryse en die wild bedryf in 'n geheel.
Met die huidige pryse van wild, is die realiteit dat meerderheid boere verkoop nie hulle beste of selfs goeie teelwild nie. Hulle verkoop hul slegste wild. Wanneer kopers die agente kontak om sekere wild te koop, word daar nie gesoek vir die beste wild wat die beste vir jou boerdery is nie. Die wild wat die agent beskikbaar het word aan jou afgesmeer, of dit jou agteruit gaan laat boer of nie. Daar is agente wie 'n prys kry by die boer, waarvoor hy sy wild wil verkoop. Dan adverteer die agent die wild vir baie goedkoper om kopers te kry. Dan gaan die agent terug na die boer en sê vir hom dat daar geen belangstelling in die wild is nie, maar dat hy/sy 'n offer gekry het vanaf 'n ernstige koper, wat dieselfde laer prys is waarteen die agent die wild geadverteer het.
Kopers moet baie versigtig wees om wild teen die goedkoopste pryse te koop. Ek het dit bespreek in die hoof blad van hierdie skrywe. Gaan lees in die hoof blad hoe kan jy jou boerdery in die grond in boer deur bargain hunting te doen. (skakel is bo-aan hierdie blad).
Soos die opskrif sê: "sekere agente", maar dit is nogsteeds baie agente. Daar is goeie agente wie jou kan help. Moenie 'n agent kies net omdat hulle elke dag baie advertensies plaas nie, of omdat hulle oulik lyk nie. Daar is van die die agente wie elke dag twee of drie keer advertensies op WhatsApp groepe en facebook groepe plaas, wie die wild pryse afdruk. Neem 'n dag of twee en kry 'n agent wat 'n goeie reputasie het, kennis van die wild wat jy wil koop of verkoop het, en eerlik is.
So baie hoor jy van mense wie nie eens met wild boer of 'n plaas het nie, dat die wild bedryf het "gecrash" of dit was 'n piramide skema, of die "bubble het gebars" ensovoorts. Ek weet nie watse werk hierdie mense doen, of watse salarisse hulle verdien dat die swak ekonomie van 2017 hulle nie raak nie. Een ding weet ek verseker, hulle lees nie koerante nie, en kyk ook nie nuus nie.
In daardie geval is meeste boerdery sektore dan seker ook 'n piramiede skema of 'n bubble wat gebars het. Mielie pryse was 'n jaar gelede R 4500 'n ton, en nou is dit R 1800 per ton. Pampoen boere naby Brits kry nie hul pampoene op die mark verkoop nie. Verlede jaar kon jy nie 'n bees verniet weggee nie, en nou is die pryse goed as gevolg van die tekort wat veroorsaak is deur die droogte. Dieselfde droogte wat maak dat die wild bedryf sukkel. Besighede maak toe een na die ander. Nuwe voertuig verkope is af met 2.6%. Om lenings of verbande by banke te kry is amper onmoontlik. Hoeveel myne het hierdie jaar (7 maande) al toegemaak? Grond verskuiwings toerusting staan dood stil. Vervoer trokke het nie werk nie. Ons eerware President het mos ander idees oor hoe 'n regering moet werk, en wat is 'n groeiende ekonomie. Deur die afdanking van minister Nene in November 2016 (net 8 maande gelede) het die Rand geval tot rekord laagtes, en ons het twee af graderings gekry. As Gordhan nie mooi gaan praat het nie, het Moody's ons seker ook af gegradeer. Zuma wil nie leer van sy foute nie, en is meer bekommerd oor homself en sy kennisse. Die afdanking van minister Gordhan in Maart 2017 (+ baie ander ministers) het ons ekonomie na junk status geneem.
Ek weet nie wie die eienaar of skrywer van hierdie webwerf is nie, maar hulle het op 27 Julie 2017 'n artikel op hul webwerf geplaas wat op sosiale media versprei word. Die foto is van 'n uitsonderlike 24.5" goue wildebees koei van Tony en Richard Morton (Tembani Wildlife - Stud Game Breeders)
Dit lyk my hulle het hul artikel gebasseer op die Business Live artikel. Hulle redes vir die daling in wild pryse, is dat daar nie 'n eind verbruiker is nie, want volgens hulle stel die Amerikaanse jagters nie belang om die kleur variante te jag nie. Hier gaan ons alweer.
Spoorex se artikel laat dit klink asof net die kleur variante se pryse gedaal het. Alle wild se pryse het gedaal. Swartwitpens verse kos nou 'n kwart tot 'n derde van wat hulle 'n jaar gelede gekos het. Gewone wild se pryse is ook af. Spoorex het nie die droogte of verswakte ekonomie een keer genoem nie. Hulle noem nie eens die afgradering na junk status nie. Daar is baie faktore wat die wild bedryf (en ander bedrywe) negatief beinvloed het.
Volgens my (en seker baie van julle ook), is dit 'n swak artikel omdat hulle duidelik nie hul huiswerk of navorsing gedoen het nie.
Die res van die wêreld is op 'n positiewe ekonomiese groei, uitsluitend Suid Afrika en Zimbabwe natuurlik, vir dieselfde redes. Die swak ekonomie is veroorsaak deur onstabiele politeik met swak besluite. Indien die politeik verbeter, sal die ekonomie ook verbeter. Kom ons kyk wat Mbete besluit oor die geheime stem en wat gebeur hierdie week met die stem in parliment.
Die groter prentjie is dat die politeik is al vir 'n geruime tyd besig om te verander. Eers die twee derdes meerderheid wat die ANC verloor het in die vorige nationale verkiesing toe alles nog relatief rustig was en goed gegaan het. Daarna het die ANC baie steun verloor in die laaste provinsiale verkiesing, met hoofsaaklik net die Nklandla debakel as negatiewe vir die ANC. Van toe af tot nou toe het die wiele behoorlik afgekom met alles wat gesê was deur die ANC, die korrupsie wat nou bekend is, die Guptas wat die President en ander in hul sak het ens. Die negatiewes vir die ANC met die vorige twee verkiesings was niks in vergelyking met wat nou alles algemene kennis is nie. Hoe gaan hulle vaar in 2019 se nationale verkiesing, want minder as twee jaar van nou is?
Wanneer jy 'n geweer koop, moet jy 'n lid wees van 'n sport skiet club of jag organisasie of ander, om jou lisensie te kan kry. Natuurlik het meerderheid van die biltong jagters aangesluit as lid van 'n jag organisasie soos SAJWV, waar lede geld R 795 per jaar is vir lede vanaf 26 tot 64 jaar oud, en lewens lange lidmaatskap R 18 000 is.